Урыстәылеи Белоруссиеи арегион аҟны ашәарҭадара ашьақәыргыларазы ашәҟәы рнапы аҵарҩит
20:00 03.12.2022 (ирҿыцуп: 20:02 03.12.2022)
© Foto / БелТАПоездка министра обороны РФ С. Шойгу в Белоруссию
© Foto / БелТА/
Урыстәылеи Белоруссиеи ртәылахьчара аминистрцәа Сергеи Шоигуи Виктор Хренини реиҿцәажәара мҩаԥысит ԥхынҷкәын 3 рзы.
АҞӘА, ԥхынҷкәын 3 – Sputnik. Урыстәылеи Белоруссиеи ртәылахьчара аминистрцәа Сергеи Шоигуи Виктор Хренини арегион аҟны ашәарҭадара ашьақәыргыларазы ашәҟәы рнапы аҵарҩит, абри азы адырра ҟаиҵеит Белоруссиа атәылахьчара аминистр жәларбжьаратәи арратә усхк азҵаарақәа рзы ихаҭыԥуаҩ Валери Ревенко.
"УАА БАА Белоруссиеи Урыстәылеи рыбжьара ԥхынҷкәын 19 1997 шықәса раахыс аус зуа арегион аҟны ашәарҭадара ашьақәыргыларазы аиқәшаҳаҭраҟны аԥкаанҵа рнапы аҵарҩит", - иҩит Twitter аҟны.
Иазгәаҭоуп, Урыстәылеи Белоруссиеи ртәылахьчаратә усбарҭақәа рхадацәа реиԥылараан ашәҟәы рнапы шанырҵаз, аганқәа арратә усхк аҟны русеицуразы азҵаарақәа ирзааҭгылеит.